สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 11 ต.ค.59
12 ต.ค. 2559

ดัชนีดาวโจนส์ตลาดหุ้นนิวยอร์กปิดร่วงลง กว่า 200 จุดเมื่อคืนนี้ (11 ต.ค.) เนื่องจากนักลงทุนวิตกกังวลเกี่ยวกับผลประกอบการที่ย่ำแย่ของบริษัทจดทะเบียน ซึ่งรวมถึงบริษัทอัลโค อิงค์ ผู้ผลิตอลูมิเนียมรายใหญ่ของสหรัฐ นอกจากนี้ ตลาดยังได้รับแรงกดดันจากการร่วงลงของราคาน้ำมัน รวมทั้งกระแสคาดการณ์ที่ว่าธนาคารกลางสหรัฐ (เฟด) จะปรับขึ้นอัตราดอกเบี้ยในปีนี้
ดัชนีเฉลี่ยอุตสาหกรรมดาวโจนส์ปิดที่ 18,128.66 จุด ร่วงลง 200.38 จุด หรือ -1.09% ดัชนี NASDAQ ปิดที่ 5,246.79 จุด ลดลง 81.88 จุด หรือ -1.54% ดัชนี S&amp;P500 ปิดที่ 2,136.73 จุด ลดลง 26.93 จุด หรือ -1.24%
 
ตลาดหุ้นยุโรปปิดลบ เมื่อคืนนี้ (11 ต.ค.) เนื่องจากการปรับตัวลงของราคาน้ำมันได้ฉุดหุ้นกลุ่มพลังงานอ่อนแรงลงด้วย อย่างไรก็ตาม ตลาดปรับตัวลงในกรอบจำกัด เนื่องจากนักลงทุนขานรับผลประกอบการที่แข็งแกร่งของบริษัทหลุยส์ วิตตอง (LVMH Moet Hennessy Louis Vuitton)
ดัชนี Stoxx Europe 600 ลดลง 0.5% ปิดที่ 340.17 จุด
ดัชนี CAC-40 ตลาดหุ้นฝรั่งเศสปิดที่ 4,471.74 จุด ลดลง 25.52 จุด หรือ -0.57% ดัชนี DAX ตลาดหุ้นเยอรมันปิดที่ 10,577.16 จุด ลดลง 46.92 จุด หรือ -0.44% ดัชนี FTSE 100 ตลาดหุ้นลอนดอนปิดที่ 7,070.88 จุด ลดลง 26.62 จุด หรือ -0.38%
 
ตลาดหุ้นลอนดอนปรับตัวลดลง เมื่อคืนนี้ (11 ต.ค.) เพราะได้รับแรงกดดันจากการเทขายทำกำไรหลังจากดัชนีปิดเกือบแตะระดับสูงสุดเป็นประวัติการณ์เมื่อวันก่อน
ดัชนี FTSE 100 ปิดปรับตัวลง 26.62 จุด หรือ 0.38% แตะที่ 7,070.88 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (11 ต.ค.) เนื่องจากนักลงทุนไม่มั่นใจในข้อตกลงปรับลดเพดานการผลิตของกลุ่มประเทศผู้ผลิตน้ำมัน นอกจากนี้ ตลาดยังได้รับแรงกดดันจากรายงานที่ว่า ปริมาณการผลิตน้ำมันรายเดือนของกลุ่มประเทศผู้ส่งออกน้ำมัน (โอเปก) เพิ่มขึ้นสูงสุดเป็นประวัติการณ์ 
สัญญาน้ำมันดิบ WTI ส่งมอบเดือนพ.ย.ลดลง 56 เซนต์ หรือ 1.1% ปิดที่ 50.79 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.ลดลง 73 เซนต์ หรือ 1.4% ปิดที่ 52.41 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (11 ต.ค.) โดยได้รับแรงกดดันจากสกุลเงินดอลลาร์สหรัฐที่แข็งค่าเมื่อเทียบกับสกุลเงินหลักๆ หลังจากมีกระแสคาดการณ์เพิ่มขึ้นว่า ธนาคารกลางสหรัฐ (เฟด) จะปรับขึ้นอัตราดอกเบี้ยภายในสิ้นปีนี้    
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 4.50 ดอลลาร์ หรือ 0.4% ปิดที่ 1,255.90 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 15 เซนต์ หรือ 0.85% ปิดที่ 17.509 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 15.6 ดอลลาร์ หรือ 1.62% ปิดที่ 949.8 ดอลลาร์/ออนซ์
สัญญาพัลลาเดียมส่งมอบเดือนธ.ค.ดิ่งลง 20.40 ดอลลาร์ หรือ 3.1% ปิดที่ 648.15 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลยูโรและปอนด์ ในการซื้อขายที่ตลาดนิวยอร์กเมื่อคืนนี้ (11 ต.ค.) ในขณะที่นักลงทุนจับตารายงานการประชุมของธนาคารกลางสหรัฐ (เฟด) เพื่อประเมินการส่งสัญญาณเกี่ยวกับการปรับขึ้นอัตราดอกเบี้ยของเฟด
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.1052 ดอลลาร์สหรัฐ จากระดับ 1.1139 ดอลลาร์สหรัฐ ในขณะที่เงินปอนด์ลดลงแตะระดับ 1.2126 ดอลลาร์สหรัฐ จากระดับ 1.2356 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7543 ดอลลาร์สหรัฐ จากระดับ 0.7605 ดอลลาร์สหรัฐ
ดอลลาร์สหรัฐอ่อนค่าลงเมื่อเทียบกับเยนที่ระดับ 103.34 เยน จากระดับ 103.69 เยน และเพิ่มขึ้นเมื่อเทียบฟรังก์สวิส ที่ระดับ 0.9885 ฟรังก์ จากระดับ 0.9827 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3250 ดอลลาร์แคนาดา จากระดับ 1.3170 ดอลลาร์แคนาดา